Йоанн Дулишкович

Йоанн Дулишкович, *, Голятин, жупа Мараморош, Мадярске кральовство – , Чинадьово, жупа Берег, Мадярске кральовство — грекокатолицкый священик, историк, автор четыритомной истории Историческія черты Угро-Русскихъ .Віднянський С. В., Олашин М. В.Данилюк Д. Д.Павленко Г. В.
 Биография  
Походив з родины  голятинского пароха Алексея Дулишковича. Закончив Унгварску гимназию, филозофскы штудии в Кошицях, богословску семинарию в Унгварѣ. По высвячѣню служив  священиком в Скотарскому, Верхних и Нижних Верецьках, а од року 1869 до конця живота — в Чинадьовѣ.Алмашій, МихайлоПоп, Иван
 Творба 
По року 1867 з установлѣньом  дуалистичной Австро-Мадярщины в Угорской Руси настала тверда доминация мадярского языка и културы в сполоченском животѣ. В тых обстояня великов заслугов о. Йоанна Дулишковича была не лем оборона выходного обряда в богослужбѣ, але и поднесѣня народного усвѣдомлѣня Русинох через популаризацию их истории. З историчныма статьями выступав  в новинцѣ Свѣт (1867–1871), а коли в року 1870 Александер Павлович выголосив в пресѣ, же даруе 100 гулдены тому, ко складе добру историю угро-русского народа,Разгулов В. тоты материалы стали ся основов книгы. В року 1874 году в печатни Карла Йегера и  вышов первый том книгы «Историческія черты Угро-Русскихъ», а в року 1875 — другый; третий том вышов в року 1877 в типографии  (вшиткы в Унгварѣ). Три томы загорнули историю Русинох од найдавна до конця XVIII. стороча. Дулишкович написав и четвертый том, але тот не быв напечатаный и стратив ся, бизовно знати, же в том томѣ была описана доба Андрея Бачинского (1732-1809), а завершав ся роком 1831, смертьов епископа Алексѣя Повчия.

Дулишкович быв добрѣ ознакомленый з роботами попередных историкох и мав доступ ку книгам епископской библиотекы. Обстойовав концепцию автохтонности славянох в Середньой Европѣ задовго до прихода Мадярох, быв едным з первых русинскых историкох, котры конштатовали фантастичность легенды о приходѣ Федора Кориатовича зоз 40 тысячами подданых. 

 Оцѣнѣня 
Анализа тритомника Историческія черты Угро-Русскихъ свѣдчить о його значимости и належном мѣстѣ в подкарпатской историографии XIX. стороча. Се быв первый систематичный выклад историчного розвою краю од найдавнѣйшых часох до зачатку XIX. стороча. Окрем научной значимости, публикация несла и велику сполоченско-политичну роль, будила народну самосвѣдомость подкарпатскых Русинох. Фактично они еще ай в другой половцѣ XIX. стороча не мали иншой истории свого краю. Роботы Базиловича, К. Mейсароша и Г. Бидермана были написаны по латинскы и нѣмецкы, а значить, зоставали майже недоступными про широкы версти люду. А шеститомна
история М. Лучкая так и лежала в рукописѣ в епархиалном архивѣ. 

Позитивно прияли роботу Дулишковича його сочасникы. Такой по выходѣ первого тома, редактор новинкы Карпат Александер Гомичков 10. октобра 1874 писав: «Якраз в тот час, коли в унгварской гимназии заказали учити историю по русскы, ...двигнув Бог мужа, котрый хоче указати по русскы историю нашого племени… Неутомима дѣятельность отця Дулишковича заручать нам, же дѣло будет довершено, и же складатель буде причисленый ку тым мужам, котрым наш народ вѣчнов вдячностьов  довжен буде.» Александер Павлович даровав 500 золотых на выданя книгы и поклав вшиткы силы на ей росширѣня.Ковач Ф.

Але были тыж негативны суджѣня, як напримѣр, од российского историка , чии концепции были зовсѣм протилежны, а котрый поважовав Русинох за часть русского народа, што пришла за Карпаты аж по XII. сторочу. Само собов, же зо сучасных позиций ку роботѣ Дулишковича можуть быти претензии, але они не умаляють ей вызнам в подкарпатской историографии XIX. стороча.  

 Жерела и одказы 
 Алмашій, Михайло. Русинська педагогічна енциклопедія. — Ужгород: Карпатська Вежа, 2005. — 304 с.  С. 92.
 Віднянський С. В., Олашин М. В., ДУЛІШКОВИЧ (Дулишкович) Іоанн // Енциклопедія історії України: Т. 2: Г-Д / Редкол.: В. А. Смолій (голова) та ін. НАН України. Інститут історії України. — К.: В-во "Наукова думка", 2004. — 688 с.: іл. С. 492.Одчитане: 19.11.2020 
 Данилюк Д. Д.: Іван Дулішкович як історик //CARPATICA-КАРПАТИКА / Г. В. Павленко, Е. А. Балагурі, М. П. Тиводар та ін. – Ужгород : Вид-во "Патент", 1995. — До 75-річчя Ужгородського державного університету Вип. №3. Одчитане: 19.11.2020  Сс. 50–60.
 Ковач, Федір: Дулишкович Іван // Сс. 124–125
 Павленко Г. В. Діячі історії, науки і культури Закарпаття. Малий енциклопедичний словник. Ужгород, 1999.   
 Поп, Иван. Энциклопедия Подкарпатской Руси. — Ужгород: Изд-во В.Падяка, 2001. — 431 с.   Сс. 166–167.
 Разгулов, Валерий:«Исторические черты Угро-Русских» и их автор Иоанн Дулишкович //Карпатська Панорама, 11.05.2019 Одчитане: 19.11.2020  

Референции

Катеґорія:Русиньскы історіци
Катеґорія:Русиньскы церьковны дїятелї